|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.martā** | **Nr. GND/2025/210** |
|  | **(protokols Nr.8; 48.p)** |

**Par dzīvnieku kapsētas “Gulbenes novada dzīvnieku kapsēta” apsaimniekošanu**

Gulbenes novada pašvaldībā 2025.gada 28.februārī saņemts un dokumentu vadības sistēmā ar reģistrācijas numuru GND/5.13.3/25/622-D reģistrēts biedrības “Dzīvnieku aizsardzības biedrība “Ķepaiņu draugu klubs””, reģistrācijas numurs: 40008201260, juridiskā adrese: Liepu iela 8, Gulbene, Gulbenes novads, LV – 4401 (turpmāk – Iesniedzējs), 2025.gada 28.februāra iesniegums, kurā norādīts, ka Iesniedzējs ir realizējis projektu Nr.18-07-AL05-A019-2201-000008 “Gulbenes novada dzīvnieku kapsēta” (turpmāk – Projekts). Projekts realizācijas un darbības īstenošanas termiņš ir beidzies 2025.gada 1.janvārī, līdz ar to Iesniedzējs Gulbenes novada dzīvnieku kapsētu nodod apsaimniekošanai Gulbenes novada pašvaldībai.

Gulbenes novada pašvaldības dome 2025.gada 27.marta sēdē pieņēma lēmumu Nr.GND/2025/209 “Par zemes vienības ar kadastra apzīmējumu 5001 009 0235 daļas Miera ielā 12 apbūves tiesības līguma izbeigšanu”, nolemjot ar 2025.gada 31.martu, savstarpēji vienojoties, izbeigt 2018.gada 26.aprīlī noslēgto līgumu par apbūves tiesību piešķiršanu Nr.GND/9.17/18/389.

Pašvaldību likuma 4.panta pirmās daļas 2.punkts nosaka, ka viena no pašvaldības autonomajām funkcijām ir gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu.

Veterinārmedicīnas likuma 25.panta 3.punkts nosaka, ka Ministru kabinets nosaka dzīvnieku kapsētu iekārtošanas, uzturēšanas, darbības izbeigšanas un likvidēšanas kārtību.

Ministru kabineta noteikumu Nr.1114 “Noteikumi par dzīvnieku kapsētu iekārtošanas, reģistrācijas, uzturēšanas, darbības izbeigšanas un likvidēšanas kārtību un aizsargjoslu noteikšanas metodiku ap dzīvnieku kapsētām” 13.punkts nosaka, ka, ja ir mainījušās dzīvnieku kapsētas valdītāja atbilstoši šo noteikumu 10.punktam sniegtās ziņas, dzīvnieku kapsētas valdītājs 10 darbdienu laikā rakstiski iesniedz dienestā informāciju par attiecīgajām izmaiņām un lūgumu izsniegt jaunu apliecību, ja dzīvnieku kapsētas valdītājs vēlas saņemt jaunu apliecību.

Ņemot vērā minēto un pamatojoties uz Pašvaldību likuma 4.panta pirmās daļas 2.punktu, Veterinārmedicīnas likuma 25.panta 3.punktu, Ministru kabineta noteikumu Nr.1114 “Noteikumi par dzīvnieku kapsētu iekārtošanas, reģistrācijas, uzturēšanas, darbības izbeigšanas un likvidēšanas kārtību un aizsargjoslu noteikšanas metodiku ap dzīvnieku kapsētām” 13.punktu, Gulbenes novada pašvaldības domes Attīstības un tautsaimniecības komitejas un Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. UZDOT Gulbenes labiekārtošanas iestādei, reģistrācijas numurs: 90009151290, juridiskā adrese: Dīķa iela 1, Gulbene, Gulbenes novads, LV – 4401, no 2025.gada 1.aprīļa veikt dzīvnieku kapsētas “Gulbenes novada dzīvnieku kapsēta”, reģistrācijas numurs: 40008201260, juridiskā adrese: Miera iela 12, Gulbene, Gulbenes novads, LV – 4401, apsaimniekošanu.
2. UZDOT Gulbenes labiekārtošanas iestādei, reģistrācijas numurs: 90009151290, juridiskā adrese: Dīķa iela 1, Gulbene, Gulbenes novads, LV – 4401, desmit darba dienu laikā no lēmuma pieņemšanas brīža iesniegt attiecīgajā Pārtikas un veterinārā dienesta teritoriālajā struktūrvienībā informāciju par izmaiņām un lūgumu izsniegt jaunu dzīvnieku kapsētas “Gulbenes novada dzīvnieku kapsēta”, reģistrācijas numurs: 40008201260, juridiskā adrese: Miera iela 12, Gulbene, Gulbenes novads, LV – 4401, reģistrācijas apliecību.
3. Lēmumu nosūtīt: Gulbenes labiekārtošanas iestādei, reģistrācijas numurs: 90009151290, juridiskā adrese: Dīķa iela 1, Gulbene, Gulbenes novads, LV – 4401.

Gulbenes novada pašvaldības domes priekšsēdētājs A.Caunītis

|  |
| --- |
|  |